b'\n_START_ARTICLE_\nCerkev svete Trojice, Sighi\xc8\x99oara\n_START_PARAGRAPH_\nCerkev Svete Trojice (romunsko Biserica Sf\xc3\xa2nta Treime din Sighi\xc8\x99oara) je romunska pravoslavna cerkev, ki stoji na severnem bregu reke T\xc3\xa2rnava Mare, v Sighi\xc8\x99oari, Romunija. Ker ni sede\xc5\xbe \xc5\xa1kofa, jo nekateri nepravilno imenujejo stolnica.\n_START_SECTION_\nZgodovina\n_START_PARAGRAPH_\nZgrajena je bila v tistem \xc4\x8dasu kot Parcul Elisabeta (Elizabetin park), ki se je za\xc4\x8del urejati leta 1934, ko je bil predlog za gradnjo v mestnem sredi\xc5\xa1\xc4\x8du zavrnjen. Gradbeni nadzorniki so bili vi\xc5\xa1ji duhovnik Emilian Stoica in duhovnik Aurel Stoicovici. Cerkev je stala 12 milijonov lejev: denar je izhajal iz upravljanja gozda, ki ga je cerkev dala leta 1925, od darovanja vernikov, ministrstva za kulturo, univerze v Nem\xc4\x8diji, \xc5\xbeupana Sighi\xc8\x99oare in okro\xc5\xbeja Tarnava Mare. Slavnostna posvetitev je bila 31. oktobra 1937, vodil jo je romunski pravoslavni metropolit Nicolae B\xc4\x83lan. Prisostvovalo je 40 duhovnikov; 2 ministra iz Bukare\xc5\xa1te in ve\xc4\x8d kot 10.000 ljudi.\n_START_SECTION_\nArhitektura\n_START_PARAGRAPH_\nCerkev Svete Trojice je bila zasnovana v neobizantinskem slogu.  Zgrajena je bila med letoma 1934-37 po na\xc4\x8drtih arhitekta Dumitru Petrescu Gope\xc8\x99a, z notranjimi poslikavami, delo slikarke Anastasie Demian v tehniki tempera._NEWLINE_Ikonostas sta zgradila dva umetnika iz Rupee, Schiopula in Babic. Najmanj\xc5\xa1ega od treh cerkvenih zvonov (350 kg) so podarili \xc5\xbeupniki, srednjega (730 kg) \xc5\xbeupan Aurel Mosora, najve\xc4\x8djega (1430 kg) \xc5\xbeupanski prefekt dr. Victor Stirbet v imenu \xc5\xbeupanske prefekture. Stene so bile obnovljene med 1980 in 1984 v fresko tehniki. V teh \xc4\x8dasu je bila zgrajena tudi podzemna kapela za pogrebe.\n_START_SECTION_\nVox Animi\n_START_PARAGRAPH_\nCerkev ima svoj pevski zbor, imenovan Vox Animi.'